Jerry Heil

**Джэры Гейл** (, сапраўднае імя — **Яна Аляксандраўна Шэмаева**, ;  , Васылькіў, Кіеўская вобласць, Украіна) — украінская спявачка і аўтар песень. Стала вядомая як відэаблогер і кавер-выканаўца дзякуючы перапяванню песень сусветных і ўкраінскіх выканаўцаў. Вялікую папулярнасць ёй прынесла аўтарская песня «Охрана, отмєна» з яе дэбютнага студыйнага альбома «Я — Яна» (2019, назва стылізавана як «**# Я_ЯНА**»).

## Жыццё і творчасць 
### Раннія гады 
Нарадзілася 21 кастрычніка 1995 года ў горадзе Васылькіў Кіеўскай вобласці. З ранняга ўзросту пачала займацца музыкай, з 3 да 15 гадоў вучылася ў музычнай школе, затым — у Кіеўскім інстытуце музыкі імя Рэйнгольда Гліера (аддзяленне харавога дырыжыравання) і Нацыянальнай музычнай акадэміі Украіны імя Пятра Чайкоўскага (якую кінула на другім курсе). У 2022 годзе была залічана ў музычны каледж Берклі ў Бостане (ЗША).

### Гісторыя псеўданіма 
Яна Шэмаева называе гісторыю псеўданіма Jerry Heil «трохі дэбільнай». Калі ў 15-гадовым узросце яна рэгістравалася ў сацсетцы ВКонтакте, то пазначыла выдуманае імя Jerry Mouse (ад імя анімацыйнага персанажа мультфільма «Том і Джэры», а менавіта мышы Джэры). Пасля слова *mouse* яна замяніла на першае якое трапіла амерыканскае прозвішча, якое ўбачыла ў Інтэрнэце.

### Відэаблогі 
З 2012 года Яна Шэмаева здымала і публікавала розныя відэакліпы, пачынаючы ад гутарковых відэа і блогаў да музычных кавераў. Яна перапявала песні вядомых украінскіх і замежных выканаўцаў «Океан Ельзи», «The Hardkiss», «Twenty One Pilots», «Kodaline» і іншых. Лідар «Океан Ельзи» Святаслаў Вакарчук неаднаразова публікаваў у сябе на старонках у сацыяльных сетках яе каверы на песні гурта.

### 2016—2018: міні-альбом «Де мій дім» 
У пачатку снежня 2016 года рок-гурт «Arlett» выпусціў сінгл «Електрична зима», у запісе якога прымала ўдзел і Гейл.

У 2017 годзе Гейл разам з таварышам, з якім яны гулялі ў рэстаране, вырашыла стварыць гурт. Паклікаўшы яшчэ двух сваіх знаёмых, яны пачалі рэпетаваць у гаражы ў Кіеве, куды яна прыязджала з Васыльківа. Гурт хутка распаўся. Тады ж Гейл таксама выступала сольна. На мерапрыемстве, арганізаваным радыё «Джэм FM», яна спявала папуры, арганізатарам спадабалася, і яны паабяцалі ўзяць у ратацыю яе акцёрскую песню. Так з’явілася песня «Де мій дім». З’яўленне трэка падштурхнула яе да пошуку саўнд-прадзюсара. Неўзабаве яна натыкнулася на старонку «Vidlik Records» у Facebook, на якую адправіла чарнавікі сваіх песень і пасля атрымала станоўчы адказ ад заснавальнікаў лэйбла Яўгенія Філатава і Наты Жыжчанка. Менавіта на іх лэйбле 27 кастрычніка 2017 быў выдадзены дэбютны мініальбом Гейл пад назвай «Де мій дім», у які ўвайшлі чатыры песні: «Де мій дім», «Постіль», «Небо» і «Надія».

3 лістапада 2018 года Гейл прыняла ўдзел у кастынгу дзявятага сезона пеўчага шоу «X-Фактар», дзе яна праспявала акапельна папуры з песень Алега Вінніка. Атрымаўшы чатыры «так» (Згода журы на праходжанне кандыдата ў наступны этап конкурсу), яна трапіла ў трэніравальны лагер, які пакінула пасля першага выпрабавання. У той жа месяц Гейл прэзентавала новую песню «Кава». 12 лістапада 2018 адбылася прэм’ера яе дэбютнага кліпа на песню «Постіль», знятага кліпмэйкерам Юрыем Двіжонам, у якім зняўся зямляк спявачкі з Васыльківа, мадэль Дзмітрый Тапарынскі.

У канцы 2018 года Гейл напісаў саўнд-прадзюсар Юрый Вадалажскі і прапанаваў запісаць адну з яе песень. Супрацоўніцтва не склалася, але Вадалажскі пазнаёміў Яну з музыкам і саўнд-прадзюсарам Раманам Чарэнавым, вядомым пад псеўданімам Morphom.

### 2019—2021: альбом #Я_ЯНА і адбор на Еўрабачанне-2020 
У пачатку сакавіка 2019 года ў Instagram Гейл апублікавала ўрывак песні «Охрана, отмєна», запісаны сумесна з Morphom. Трэк набраў абароты ў сацсетцы, дзе быў пераспяваны і распаўсюджаны сотні разоў, у прыватнасці спявачкамі Насцяй Каменскіх і Верай Брэжневай. 4 красавіка 2019 года Гейл апублікавала лірык-відэа і поўную версію песні. У той месяц выйшла песня «Я не святая» Веры Брэжневай, напісаная ў суаўтарстве Гейл і кампазітара Канстанціна Меладзэ. У чэрвені яна ўдзельнічала ў запісе песні «Ми одне» кіеўскага гурта «Cloudless» для іх альбома «Маяк».

24 верасня 2019 года Гейл прэзентавала трэцюю песню «Вільна каса» з дэбютнага альбома і музычнае відэа да яе. Ужо праз чатыры дні адбылася прэм’ера альбома «**# Я_ЯНА**» на YouTube, у які ўвайшло восем кампазіцый. На лічбавых пляцоўках прэм’ера альбома адбылася 4 кастрычніка. У той жа дзень у кіеўскай канцэртнай зале Bel Etage адбыўся першы сольны канцэрт Джэры Гейл.

20 студзеня 2020 года стала вядома, што Гейл прыме ўдзел у Нацыянальным адборы на «Еўрабачанне-2020». Яна выступіла 8 лютага 2020 года ў першым паўфінале адбору з англамоўнай песняй «Vegan» і прайшла ў фінал. 22 лютага 2020 года ў фінале адбору яна заняла апошняе шостае месца, атрымаўшы самыя нізкія балы ад журы і гледачоў.

10 лютага 2020 года Гейл прэзентавала песню «Не бейбі», якая стала саўндтрэкам да чацвёртага сезона рэаліці-шоу «Від пацанки до панянки». Падчас усеўкраінскага каранціну, уведзенага праз распаўсюджванне COVID-19, Гейл напісала «антыкаранцінную» песню «Ніна, донт стрес», прэм’ера якой адбылася 7 красавіка 2020. У лірык-відэа да песні, акрамя Гейл, зняліся таксама яе Instagram-падпісчыкі, якія далучыліся да прамой трансляцыі, падчас якой яна запісвала песню.

### 2022—2024: уласны лэйбл і «Еўрабачанне-2024» 
, 2022]]
6 ліпеня 2022 года на Youtube канале Jerry Heil выходзіць песня **#KUPALA** сумесна з украінскай рэперкай alyona alyona і нямецкай спявачкай украінска-польскага паходжання Ela (Эльжбета Штайнмец). Трэк меў велізарны поспех, і каля тыдня выдаваўся як рэкамендаваны матэрыял у трэндах украінскага Youtube. 26 жніўня таго ж года Jerry Heil у супрацоўніцтве з alyona alyona выпусцілі міні-альбом «Дай бог». У міні-альбом увайшлі чатыры сумесныя трэкі з еўрапейскімі выканаўцамі: «Вітер віє» з польскім рэперам , «Дай бог» з літоўскай спявачкай Монікай Лю, «Купала» — ужо выдадзены трэк са спявачкай ela. і «Зозуля» з латвійскім рэперам Ginger Mane.

У лістападзе таго ж года Jerry Heil прадставіла відэакліп на песню «Козацькому роду». А ўжо ў наступным месяцы яна зноў прыняла ўдзел ва ўкраінскім нацадборы на «Еўрабачанне-2023», дзе з песняй «When God Shut The Door» заняла трэцяе месца. 27-гадовая ўкраінская спявачка атрымала 8 балаў ад суддзяў і 9 балаў ад гледачоў.

У ліпені 2023 года заявіла пра стварэнне лэйбла Nova Music і пачатак прадзюсарскай дзейнасці. Першай музыканткай лэйбла стала Vitaliia.
 на *Eurovision Pre-Party 2024 Madrid*]]
У лістападзе 2023 года стала вядома, што Яна ў дуэце з alyona alyona прайшлі ў фінал нацыянальнага адбору на «Еўрабачанне-2024». З песняй «Teresa & Maria» дуэт выступіў на сцэне нацадбору 3 лютага 2024 года і паводле вынікаў галасавання 4 лютага 2024 года перамог, апярэдзіўшы «Циферблат» (гурт атрымаў найбольшую колькасць балаў журы, аднак гледачы большую колькасць балаў аддалі дуэту). Падчас лёсавання 30 студзеня 2024 года стала вядома, што Украіна з песняй «Teresa & Maria» выступіць у першай палове першага паўфіналу Еўрабачання  2024. 7 мая 2024 года Jerry Heil і alyona alyona выступілі пад 5 нумарам і прайшлі ў фінал конкурсу, у якім у выніку занялі 3-е месца, набраўшы 453 балы.

Файл:Alyona alyona and Jerry Heil, final,, Eurovision 2024 07.jpg
Файл:Alyona alyona and Jerry Heil, final,, Eurovision 2024 13 (cropped).jpg
Файл:Alyona alyona and Jerry Heil, final,, Eurovision 2024 05.jpg

21 мая 2024 года спявачка далучылася да Канскага кінафестывалю.

26 верасня 2024 года Jerry Heil і Юлія Саніна выпусцілі сумесную песню «WABI-SABI» і кліп на яе, натхнёныя японскай філасофіяй прыняцця змяненняў. 4 кастрычніка таго ж года Jerry Heil знялася разам з Nemo (песня «The Code» у выкананні Nemo стала пераможнай на Еўрабачанні 2024, у якім удзельнічала і спявачка) у кліпе на песню «Eurostar».

### 2025—цяперашні час: Грэмі, «Еўрабачанне-2025» 
У лютым 2025 года кампазіцыя Jerry Heil «All Eyes On Kids» была намінавана на музычную прэмію Грэмі 2025 у катэгорыі *Best Song For Social Change*.

13 мая 2025 года разам з удзельнікамі Еўрабачання 2024&nbsp;— Марынай Саці, Silvester Belt, Iolanda, выступіла ў інтэрвал-акце першага паўфіналу Еўрабачання 2025 у Базелі, Швейцарыя. Яны выканалі песню «Ne partez pas sans moi», з якой Селін Дыён здабыла перамогу на конкурсе 1988 года. Акрамя гэтага, у фінале Jerry Heil таксама абвясціла балы журы ад Украіны.

16 мая 2025 года разам з гуртом Within Temptation выпусціла сумесную песню «Sing Like A Siren». Песня спалучае ў сабе некалькі жанраў з уплывам класічнай і рок-музыкі, а цэнтральным матывам з’яўляецца народная вяснянка. Jerry Heil апісвае «Sing Like A Siren» наступным чынам: «У гэтай гісторыі ёсць дзве галоўныя гераіні: дзяўчына і стыхія&nbsp;— вада. Аднак, па меры развіцця гісторыі, мы разумеем, што насамрэч існуе толькі адна стыхія, таму што людзі і прырода&nbsp;— адзінае цэлае. Бурная вада ўвасабляе выклікі, з якімі мы сутыкаемся на шляху да нашай „бяспечнай гавані“. Але галоўнае&nbsp;— зразумець, што нам не трэба змагацца з прыродай. Як толькі мы ўбачым сябе яе часткай, мы зразумеем, што часам менавіта мы ствараем буру».

## Музычны стыль 
Джэры Гейл піша тэксты на сацыяльныя тэмы, аб сваім асабістым жыццёвым вопыце, гісторыі іншых людзей і навакольным свеце. Свой жанр яна апісвае як «бытавы поп».

## Дыскаграфія 
### Альбомы 
### Міні-альбомы 
### Сінглы 
### Песні, напісаныя Гейл для іншых выканаўцаў 
### Песні, запісаныя з удзелам Гейл 
## Музычныя відэа 
## Узнагароды і намінацыі 
## Фільмаграфія 
### Дубляж 
## Грамадская і іншая дзейнасць 
25 верасня 2019 года Яна прэзентавала музычнае відэа на песню «Моя дитяча мрія» для дабрачыннага праекта «Здзейсні мару». Відэа было створана на аснове малюнкаў з дзіцячымі марамі, сабраных дабрачынным праектам. Яна таксама перадала праекту аўтарскія правы на песню, як сказала Гейл «для таго, каб яе маглі максімальна шырока выкарыстоўваць для добрай мэты».

20 сакавіка 2022 года Jerry Heil і Ціна Караль прынялі ўдзел у маштабнай акцыі ў падтрымку Украіны. Разам з польскім хорам Яна праспявала сваю песню «Гімн Молоді» у некалькі абноўленым варыянце. Другі куплет спявачка пераклала на англійскую мову. Мерапрыемства прайшло ў польскім горадзе Лодзь, гэта быў вялікі дабрачынны канцэрт «Разом з Україною», у якім прынялі ўдзел польскія і ўкраінскія артысты. Акцыю транслявалі па тэлебачанні больш чым у 50 краінах свету. Грашовыя сродкі, сабраныя дзякуючы падзеі, перададуць Польскай Гуманітарнай Акцыі, якая аказвае дапамогу ўкраінскаму народу з 2014 года.

Вядучы канцэрту «Разом з Україною» — Марцін Пракоп паведаміў, што падчас канцэрту толькі дзякуючы SMS-паведамленням у падтрымку Украіны было сабрана 1 614 000 злотых (11 163 374 грыўняў).

## Скандалы 
У жніўні 2018 года кампанія «Комп Мюзік Паблішинг» (ліцэнзіят Universal Music Publishing Group ва Украіне) прыстрашыла паскардзіцца на YouTube-канал Джэры Гейл за неправамернае выкарыстанне аўтарскіх правоў, паколькі ў яе не было дазволу на публікацыю кавер-версіі трэка «Believer» амерыканскага гурта «Imagine Dragons». Пасля кампанія настаяла, каб з канала былі выдаленыя ўсе каверы на песні з каталога Universal Music, і запатрабавала некалькі тысяч грыўняў штрафу за правы на Believer. Затым кампанія падала яшчэ дзве скаргі на канал, у выніку чаго ён быў закрыты.

Урэшце, за справу ўзяўся відэалэйбл AIR Music, партнёрам якога з’яўляецца Гейл. На сустрэчы паміж кіраўнікамі відэалэйбла «Комп Мюзік» і юрыстамі быў заключаны дагавор. У выніку перамоваў штрафы для Гейл былі зменшаны, таксама была ўзгоднена сума ліцэнзій на тры трэка, аўтарскія правы па якіх былі парушаныя. «Комп Мюзік Паблішинг» адклікаў скаргі, а канал быў зноў адкрыты.

## Крыніцы 
Катэгорыя:Спевакі і спявачкі Украіны
Катэгорыя:Удзельнікі конкурсу песні Еўрабачанне 2024